डिग्रियों के सहारे पढ़ाई करने के बजाए हमें नवीन अवसरों पर करना होगा काम
फार्मासे जुड़े प्रत्येक विद्यार्थी से उनका घनिष्ठ संबंध है। प्रत्येक फार्मा छात्र अपने जीवन की धारा को लेकर सदैव भविष्य के बारे में चिंतित रहता है। हमारे भीतर एक ज्वलंत भावना सदैव प्रबल रहनी चाहिए, जो हमें समाज के लिए कार्यरत रखते हुए उत्तम लक्ष्य की प्राप्ति का मार्ग बने।
हमारे भीतर असंभव को संभव में बदलने की जिद होनी चाहिए। मात्र डिग्रियों के लिए पढ़ाई करने के बजाए हमें शुरुआत से ही नवीन अवसरों पर कार्य करना होगा। यह बात फार्मेसी काउंसिल भारत के अध्यक्ष डॉ. बी. सुरेश ने छात्र छात्राओं से कही।
बीमारियोंपर नियंत्रण करना आसान हो पाएगा
वेबुधवार को बाबा मस्त नाथ विश्वविद्यालय में भारत सरकार के रसायन एवं उर्वरक मंत्रालय के सौजन्य से प्रधानमंत्री भारतीय जनऔषधि परियोजना के अंतर्गत समाज में फार्मासिस्ट के योगदान विषय पर राष्ट्रीय संगोष्ठी में बतौर मुख्य अतिथि बोल रहे थे। हेल्थ यूनिवर्सिटी के वीसी डॉ. ओपी कालरा ने कहा कि आमजन तक दवाइयों की उपलब्धता आसान और प्रत्येक समय संभव हो यह बहुत आवश्यक है। आज की महंगी चिकित्सा प्रणाली में यदि दवाइयों की कीमत आमजन के दायरे में होगी तो बीमारियों पर नियंत्रण करना आसान हो पाएगा। एमडीयू के वीसी डॉ. बिजेंद्र पूनिया ने कहा कि फार्मा एक ऐसा व्यवसाय है जो जनहित से जुड़ा है और फार्मासिस्ट डॉक्टरों के सारथी बनकर समाज कल्याण में जुड़े हैं। बाबा मस्त नाथ विवि के कुलपति डॉ. मार्कंडेय ने कहा कि आज नैतिक मूल्यों में आई गिरावट सोचनीय विषय है। प्रत्येक युवा को स्वयं में नैतिक मूल्यों को बढ़ाना होगा। इस अवसर पर डॉ. धीरेंद्र कौशिक, प्रति कुलपति डॉ. अंजू आहूजा, प्रो. शैलेंद्र सर्राफ, उप कुलपति पीसीआई, डॉ. पवन कुमार, प्रो. विजय भल्ला मौजूद रहे।
बाबा मस्तनाथ विश्वविद्यालय में फार्मेसी काउंसिल द्वारा राष्ट्रीय संगोष्ठी के दौरान डॉ.मारकंडे आहूजा को सम्मानित करते अध्यक्ष डॉ. बी.सुरेश।
बीमारियों से राहत के
लिए रिसर्च पर ध्यान
दें विद्यार्थी
रोहतक|फार्मेसी कांउसिल के अध्यक्ष प्रो. बी.सुरेश ने बुधवार को हेल्थ विश्वविद्यालय के फार्मेसी कॉलेज का दौरा किया। अध्यक्ष ने विद्यार्थियों से अपने विचार सांझा करते हुए फार्मेसी में अच्छा भविष्य बनाने के टिप्स दिए। कुलपति डॉॅ. ओपी कालरा ने भी अपने विचार रखे। जनसंपर्क विभाग के उपकुलसचिव प्रेम कुमार शर्मा ने बताया कि शहर में किसी कार्यक्रम में शामिल होने आए फार्मेसी कांउसिल के अध्यक्ष ने कॉलेज के विद्यार्थियों का मार्गदर्शन किया। कांउसिल अध्यक्ष ने कहा कि फार्मेसी उद्योग में हमें खुद को कुछ नया करना होगा। चिकित्सकों के सामने नित नई बीमारियां रही हैं। ऐसे में हमें रिसर्च पर ध्यान देना चाहिए। इस मौके पर प्रो. शैलेंद्र, प्रो. महेश, प्रो. पीडी चौधरी, डॉ. धीरेंद्र कौशिक, प्रेम कुमार शर्मा, वीना यादव, आदि मौजूद रहे।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva